Komission lausunto EY:n perustamissopimuksen 251 artiklan 2 kohdan c) alakohdan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta Euroopan parlamentin ja neuvoston päätökseksi energiatehokkuutta edistävästä monivuotisesta ohjelmasta (SAVE) (1998-2002) komission ehdotusta muuttava EY:n perustamissopimuksen 250 artiklan 2 nojalla esittämä /* KOM/99/0558 lopull. - COD 97/0371 */





KOMISSION LAUSUNTO EY:n perustamissopimuksen 251 (2) (c) artiklan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta EUROOPAN PARLAMENTIN JA NEUVOSTON PÄÄTÖKSEKSI energiatehokkuutta edistävästä monivuotisesta ohjelmasta (SAVE) (1998--2002) KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla PERUSTELUT EY:n perustamissopimuksen 251 artiklan 2 c kohdassa säädetään, että komissio antaa lausunnon Euroopan parlamentin toisessa käsittelyssä esittämistä muutoksista. Alla komissio antaa lausuntonsa parlamentin ehdottamista kahdeksasta muutosehdotuksesta. EY:n perustamissopimuksen artiklan 250 kohdan 2 mukaisesti ohessa on muutettu ehdotus, joka sisältää viisi kokonaan tai osittain komission hyväksymää parlamentin ehdottamaa muutosta. 1. Taustaa Ehdotus toimitettiin parlamentille ja neuvostolle // 04.12.97 Talous- ja sosiaalikomitean lausunto // 29.04.98 Alueiden komitean lausunto // 16.07.98 Parlamentin lausunto ensimmäisessä käsittelyssä // 11.03.99 Komission muutettu ehdotus (KOM(1999)211) // 21.05.99 Yhteinen kanta hyväksyttiin // 28.06.99 Komission lausunto yhteisestä kannasta (SEC(1999)1095) // 16.07.99 Viimeksi mainitussa asiakirjassa (SEC(1999)1095) komissio totesi että yhteinen kanta oli yhtäpitävä ja tuki komission muuttamaa ehdotusta (COM(1999)211) ja siksi komissio tuki yhteistä kantaa. 2. Komission ehdotuksen tarkoitus Komission ehdotuksen tarkoitus on sisällyttää SAVE II ohjelma (joka päättyy 31.12.2000) liitteeksi viisi energia-alan monivuotiseen puiteohjelmaan, jonka neuvosto on hyväksynyt (neuvoston päätös 1999/21/EY) ja jatkaa sen kestoa kahdella vuodella vuoteen 2002. SAVE on osa CO2 päästöjen vähentämiseen tähtäävää strategiaa. 3. Komission lausunto parlamentin muutokiin Komission hyväksyy kokonaan, osittain tai periaatteessa viisi parlamentin ehdottamasta kahdeksasta muutoksesta. Ne on sisällytetty uuteen muutettuun ehdotukseen niin että neuvosto voi tutkia ne uudelleen. 3.1 Komission hyväksymät muutokset - Muutos 4 hyväksytään kokonaisuudessaan, koska energiatehokkuuden ja uusiutuvien energialähteiden toiminta-alat ovat selvästi toisiaan täydentäviä. - Muutokset 5 ja 12 hyväksytään periaatteessa neuvoston päätöksellään (1999/468/EY alulle panemien uusien komiteologiaa koskevien menettelytapojen valossa mutta ne on muotoiltu uudelleen kuten oheisessa muutetussa ehdotuksessa osoitetaan. - Muutos 7 hyväksytään periaatteessa, koska se tarkentaa tutkimus- ja muita vastaavia toiminta-alueita. Se on kuitenkin muotoiltu uudelleen sen varmistamiseksi, että se sisällytetään jo olemassa olevaan tekstiin. - Muutoksen 10 komissio hyväksyy kokonaisuudessaan, koska parlamentin muutos heijastaa komission budjettia koskevaa alkuperäistä ehdotusta eli 68,4 miljoonaa EUROa. 3.2 Muutokset joita komissio ei ole hyväksynyt - Muutosta 6 ei hyväksytä, koska SAVE ohjelma ei ole lainsäädäntöohjelma itsessään. Vaikka SAVE ohjelma voikin auttaa lainsäädännön kehittämisessä tutkimusten avulla jne., komissio säätää energia alan lainsäädäntöä riippumatta SAVE ohjelmasta. - Muutoksia 8 ja 9 ei hyväksytä, koska ne lisäävät yksityiskohtia kohdennettujen kokeilu- ja seurantatoimien alueille, joita pidetään turhina ja jotka voisivat mahdollisesti rajoittaa kysymyksessä olevien toimenpiteiden laajuutta. Ehdotus: EUROOPAN PARLAMENTIN JA NEUVOSTON PÄÄTÖS energiatehokkuutta edistävästä monivuotisesta ohjelmasta (SAVE) (1998-2002) KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 175 artiklan 1 kohdan, ottavat huomioon komission ehdotuksen, ottavat huomioon talous- ja sosiaalikomitean lausunnon [1], [1] EYVL C 214, 10.7.1998, s. 44. ottavat huomioon alueiden komitean lausunnon [2], [2] EYVL C 315, 13.10.1998, s. 1. noudattavat perustamissopimuksen 251 artiklassa määrättyä menettelyä [3], [3] Euroopan parlamentin lausunto annettu 11. maaliskuuta 1999 (EYVL C 175, 21.6.1999, s. 269), neuvoston yhteinen kanta annettu 28. kesäkuuta 1999 (EYVL C 232, 11.8.1999, s. 20) ja Euroopan parlamentin päätös (ei vielä julkaistu virallisessa lehdessä). sekä katsovat, seuraavaa: (1) Perustamissopimuksen 174 artiklassa määrätään, että yhteisön toimien yhtenä tavoitteena on varmistaa luonnonvarojen harkittu ja järkevä käyttö. (2) Neuvosto asetti 29 päivänä lokakuuta 1990 pitämässään istunnossa tavoitteeksi hiilidioksidin (CO2) kokonaispäästöjen vakauttamisen vuoden 1990 tasolle vuoteen 2000 mennessä koko yhteisössä. (3) Ilmastonmuutosta koskevassa Yhdistyneiden Kansakuntien puitesopimuksen Kioton pöytäkirjassa yhteisö ja sen jäsenvaltiot sitoutuvat edelleen vähentämään kasvihuonepäästöjä. (4) Tarvitaan lisätoimia, jotta hiilidioksidipäästöjä voitaisiin vähentää yhteisössä merkittävästi, erityisesti koska energiankulutuksesta aiheutuvien hiilidioksidipäästöjen on arvioitu kasvavan noin 3 prosenttia vuosina 1995--2000, jos talouskasvu jatkuu tavanomaisena; tämän vuoksi lisätoimenpiteet ovat välttämättömiä. (5) Neuvoston päätöksellä 93/389/ETY [4] otettiin käyttöön yhteisön hiilidioksidipäästöjen ja muiden kasvihuonepäästöjen valvontajärjestelmä. [4] EYVL L 167, 9.7.1993, s. 31. (6) Komissio korosti 8 päivänä helmikuuta 1990 antamassaan energiaa ja ympäristöä koskevassa tiedonannossa energiatehokkuutta tulevaisuudessa tehtävien aloitteiden kulmakivenä pyrittäessä vähentämään energian haitallisia ympäristövaikutuksia; komission tiedonannossa 29 päivänä huhtikuuta 1998 "Energiatehokkuus Euroopan yhteisössä - kohti järkevää energiankäyttöstrategiaa" - korostettiin energiatehokkuuden taloudellisia mahdollisuuksia huomion kiinnittämiseksi uudelleen energiatehokkuuden edistämiseen. (7) Energiahuollon kehittämistä tarvitaan kiireellisesti, etenkin energiaintensiteetin alentamisen laajojen mahdollisuuksien hyödyntämiseksi, jotta edistettäisiin ympäristönsuojelua, lisättäisiin energian toimitusvarmuutta ja tuettaisiin kestävää kehitystä. (8) Komissio esitti 11 päivänä tammikuuta 1995 antamassaan vihreässä kirjassa ja 13 päivänä joulukuuta 1995 antamassaan valkoisessa kirjassa Euroopan parlamentille ja neuvostolle näkemyksensä yhteisön tulevasta energiapolitiikasta ja energiansäästö- ja energiatehokkuustoimien merkityksestä. (9) Perustamissopimuksen 158 artiklan mukaisesti yhteisön on kehitettävä ja harjoitettava toimintaansa taloudellisen ja sosiaalisen yhteenkuuluvuuden lujittamiseksi ja pyrittävä erityisesti vähentämään eri alueiden välisiä kehitystasoeroja sekä muita heikommassa asemassa olevien alueiden jälkeenjääneisyyttä; muun muassa energia-ala kuuluu tähän toimintaan. (10) Neuvosto hyväksyi päätöksellä 91/565/ETY [5] ja päätöksellä 96/737/EY [6] yhteisön energiatehokkuusohjelman (SAVE), jolla pyrittiin energiatehokkuutta suosivien infrastruktuurien vahvistamiseen yhteisössä. [5] EYVL L 307, 8.11.1991, s. 34. [6] EYVL L 335, 24.12.1996, s. 50. (11) SAVE-ohjelma on tärkeä ja tarpeellinen väline energiatehokkuuden lisäämiseksi. (12) Neuvoston päätöksellä 1999/21/EY, Euratom hyväksytyn energia-alan monivuotisen puiteohjelman (1998--2002) [7] osana olisi tämän vuoksi hyväksyttävä erityisohjelma energiavoimavarojen järkevän ja tehokkaan käytön edistämiseksi; erityisohjelmalla korvattaisiin vastaava nyt voimassa oleva väline. [7] EYVL L 7, 13.1.1999, s. 16. (13) Yhteisö tunnusti SAVE-ohjelman tärkeäksi tekijäksi hiilidioksidipäästöjen vähentämistä koskevassa yhteisön strategiassa; Euroopan yhteisön alueellisista energiaohjelmista 8 päivänä toukokuuta 1991 annetussa komission tiedonannossa, neuvoston kyseisestä tiedonannosta tekemissä päätelmissä sekä 16 päivänä heinäkuuta 1993 annetussa Euroopan parlamentin päätöslauselmassa todetaan, että näitä toimintoja olisi jatkettava, laajennettava ja käytettävä yhteisön energiastrategian tukemiseen; tämän alueellista toimintaa koskevan aloitteen olisi nyt oltava sen kiinteä osa. (14) Euroopan yhteisön tutkimusta, teknologista kehittämistä ja esittelyä tarkoittavia toimia koskevasta viidennestä puiteohjelmasta (1998-2002) 22 päivänä joulukuuta 1998 tehtyä Euroopan parlamentin ja neuvoston päätöstä N:o 182/1999/EY [8] pantaessa täytäntöön tutkimusta, teknologista kehittämistä ja esittelyä koskevasta erityisohjelmasta "Energia, ympäristö ja kestävä kehitys" (1998-2002) 25 päivänä tammikuuta 1999 tehdyssä neuvoston päätöksessä [9] kiinnitetään erityistä huomiota tehokkaisiin ja uusiutuviin energiatekniikoihin; SAVE-ohjelma on kyseistä ohjelmaa täydentävä toimintaväline. [8] EYVL L 26, 1.2.1999, s. 1. [9] EYVL L 64, 12.3.1999, s. 58. (15) SAVE-ohjelman tavoitteena on parantaa loppukulutuksen energiaintensiteettiä vielä yhdellä prosenttiyksiköllä vuodessa sen lisäksi, mikä muuten olisi saavutettu. (16) Neuvosto totesi 15 ja 16 päivänä joulukuuta 1994 pitämässään istunnossa, että tavoitteena oleva hiilidioksidipäästöjen vakiinnuttaminen voidaan saavuttaa vain yhteensovitetuilla, energiatehokkuutta ja energian taloudellista käyttöä edistävillä toimenpiteillä, jotka perustuvat energian tuottamisen, muuntamisen, siirtämisen ja kuluttamisen kaikilla tasoilla ilmenevään kysyntään ja tarjontaan ja joissa hyödynnetään uusiutuvia energiamuotoja; paikalliset energianhallintaohjelmat kuuluvat tällaisiin toimenpiteisiin. (17) Energiapolitiikkaa koskevasta komission vihreästä kirjasta antamassaan lausunnossa [10] Euroopan parlamentti kehotti määrittelemään tavoitteet ja laatimaan energiatehokkuutta ja energiansäästöä koskevan yhteisen ohjelman siten, että ne sopivat yhteen Rio de Janeirossa (1992), Berliinissä (1995) ja myöhemmin Kiotossa (1997) sovittujen kasvihuonekaasupäästöjä koskevien tavoitteiden kanssa, kehotti laatimaan SAVE II -ohjelman jolla on SAVE I -ohjelmaan verrattuna huomattavasti enemmän resursseja ja kehotti komissiota selventämään tehtäväänsä energian säästön ja energiatehokkuuden alalla suunnittelemalla käytännön hankkeita. [10] EYVL C 287, 30.10.1995, s. 34. (18) Energiatehokkuuden parantamisella on myönteinen vaikutus sekä ympäristöön että energian toimitusvarmuuteen; nämä vaikutukset ovat luonteeltaan yleismaailmallisia; tämän vuoksi tarvitaan tiivistä kansainvälistä yhteistyötä mahdollisimman hyvien tulosten saavuttamiseksi. (19) Hiilidioksidipäästöjä voitaisiin vähentää 180-200 miljoonaa tonnia vuoteen 2000 mennessä parantamalla loppukysynnän energiaintensiteettiä viisi prosenttia enemmän, kuin on normaalisti arvioitu; tällaisia lukuja voitaisiin lisätä tehokkaammalla ja järkevämmällä energialähteiden käytöllä. (20) On poliittisesti ja taloudellisesti toivottavaa, että assosioituneet Keski- ja Itä-Euroopan maat voivat osallistua ohjelmaan 21-22 päivänä kesäkuuta 1993 Kööpenhaminassa kokoontuneen Eurooppa-neuvoston ja sitä seuranneiden Eurooppa-neuvostojen vahvistamien päätelmien ja komission asiasta neuvostolle toukokuussa 1994 antaman tiedonannon mukaisesti; myös Kyproksen olisi voitava osallistua ohjelmaan. (21) Yhteisön tuen tehokkaan käytön varmistamiseksi ja päällekkäisen työn välttämiseksi komissio huolehtii siitä, että hankkeet arvioidaan ennakolta perusteellisesti; komissio seuraa ja arvioi järjestelmällisesti tukea saavien hankkeiden edistymistä ja tuloksia sekä uusiutuvien energianlähteiden alueella toteutettavien toimenpiteiden täydentävyyttä. (22) Tarvittavat toimet tämän päätöksen toimeenpanemiseksi, jotka ovat hallintotoimia siinä merkityksessä kuin neuvoston päätöksen 1999/468/EY 2 artikla, 28 kesäkuu 1999, säätäen menettelytavoista komissiolle [11] suotujen toimeenpanovaltuuksien käytöstä, nämä toimenpiteet tulisi ottaa käyttöön mainitun päätöksen 4 artiklan mukaisia hallintokäytäntöjä noudattaen. [11] EYVL L 184, 17.7.1999, s. 23. (23) Tässä päätöksessä vahvistetaan rahoituspuitteet, joita budjettivallan käyttäjän olisi pidettävä 6 päivänä maaliskuuta 1995 annetun Euroopan parlamentin, neuvoston ja komission julistuksen [12] 1 kohdan mukaisena ensisijaisena ohjeena vuosittaisessa talousarviomenettelyssä; olisi otettava huomioon, että uudet rahoitusnäkymät neuvotellaan ohjelman toteuttamisen aikana. [12] EYVL C 102, 4.4.1996, s. 4. (24) Tämä päätös korvaa neuvoston päätöksen 96/737/EY, joka olisi kumottava, OVAT TEHNEET TÄMÄN PÄÄTÖKSEN: 1 artikla 1. Yhteisö toteuttaa ajanjaksona 1998-2002 energia-alan toimia koskevan monivuotisen puiteohjelman osana energialähteiden järkevää ja tehokasta käyttöä edistävän erityisohjelman, jäljempänä 'SAVE-ohjelma'. Neuvoston päätöksen 1999/21/EY, Euratom 1 artiklan 2 kohdassa lueteltujen ensisijaisten tavoitteiden lisäksi SAVE-ohjelmalla: a) edistetään energiatehokkuuteen liittyviä toimenpiteitä kaikilla aloilla, b) edistetään energiansäästöön tähtääviä yksityisten ja julkisten kuluttajien sekä teollisuuden investointeja, c) luodaan olosuhteet loppukulutuksen energiaintensiteetin parantamiselle. 2. Yhteisön rahoitusta myönnetään osana SAVE-ohjelmaa tämän päätöksen tavoitteiden mukaisiin toimiin ja toimenpiteisiin. 2 artikla SAVE-ohjelmasta rahoitetaan seuraavia energiatehokkuuteen liittyviä toimia ja toimenpiteitä: a) tutkimukset ja muut toimet, joiden tarkoituksena on ottaa käyttöön, panna täytäntöön, täydentää ja arvioida energiatehokkuuden parantamiseen tähtäävien yhteisön toimenpiteiden tehokkuutta (esimerkiksi vapaaehtoisia sopimuksia, käsittäen niihin liittyvät tavoitteet ja niiden seurannan, standardointielimille annettavia valtuutuksia, yhteishankintoja ja lainsäädäntöä), tutkimukset energian hinnoittelun vaikutuksista energiatehokkuuteen tutkimukset, joilla pyritään vakiinnuttamaan energiatehokkuus yhteisön ohjelmien yhdeksi perusteeksi, ja tutkimukset jotka käsittävät koordinoinnin kansainvälisellä tasolla. b) alakohtaiset, kohdennetut kokeilutoimet, joiden tarkoituksena on nopeuttaa energiatehokkuuteen tähtääviä investointeja ja/tai parantaa energian kulutustapoja ja joiden toteuttajia ovat julkiset ja yksityiset yritykset tai järjestöt sekä olemassa olevat yhteisön laajuiset verkot tai näiden hankkeiden toteuttamiseksi muodostetut järjestöjen ja/tai yritysten tilapäiset ryhmittymät, c) toimenpiteet, joita komissio ehdottaa kokemustenvaihdon edistämiseksi ja joiden tarkoituksena on edistää kansainvälisten, yhteisön, kansallisten, alueellisten ja paikallisten toimintojen koordinointia asiaankuuluvin tiedonlevityskeinoin, d) edellä c alakohdassa mainitun kaltaiset toimenpiteet, mutta muiden kuin komission ehdottamina, e) energiatehokkuuden edistymisen seuranta yhteisössä ja yksittäisissä jäsenvaltioissa sekä SAVE-ohjelman yhteydessä toteutettavien toimien ja toimenpiteiden jatkuva arviointi ja seuranta, f) erityistoimet energianhallinnan edistämiseksi alueellisesti ja kaupungeissa sekä jäsenvaltioiden välisen ja alueiden välisen yhteenkuuluvuuden parantamiseksi energiatehokkuuden alalla. 3 artikla 1. Kaikki 2 artiklan a, c ja e alakohdassa tarkoitettuihin toimiin ja toimenpiteisiin liittyvät kustannukset maksetaan Euroopan unionin yleisestä talousarviosta. 2. Yhteisön osuus 2 artiklan b, d, ja f alakohdassa mainittujen toimien ja toimenpiteiden rahoituksesta voi olla enintään 50 prosenttia kokonaiskustannuksista. 3. Jäljelle jäävä osuus 2 artiklan b, d ja f alakohdassa mainittujen toimien ja toimenpiteiden rahoituksesta voidaan järjestää julkisista varoista tai yksityisellä rahoituksella tai molemmilla. 4 artikla 1. Rahoituspuitteet SAVE-ohjelman toteuttamiseksi ovat 68,4 miljoonaa euroa. Tästä määrästä 25,6 miljoonaa euroa on tarkoitettu ajanjaksoksi 1998-1999. Rahoituspuitteet ajanjaksoksi 2000-2002 ovat 42,8 miljoonaa euroa. Tätä määrää tarkistetaan, jos se ei vastaa kyseisen ajanjakson rahoitusnäkymiä. 2. Budjettivallan käyttäjä myöntää vuosittaiset määrärahat rahoitusnäkymien rajoissa. 5 artikla 1. Komissio vastaa SAVE-ohjelman rahoitusjärjestelyistä ja toteuttamisesta. Komissio myös varmistaa, että SAVE-ohjelman toimiin sovelletaan ennakkoarviointia, seurantaa ja jälkiarviointia, mihin hankkeen päätyttyä sisältyy myös vaikutusten, toteuttamisen ja alkuperäisten tavoitteiden toteutumisen arviointi. 2. Valittujen edunsaajien on puolivuosittain sekä hankkeen päätyttyä annettava komissiolle selvitys. 3. Kaikkien 2 artiklassa tarkoitettujen toimien ja toimenpiteiden tukemiseen sovellettavat edellytykset ja suuntaviivat vahvistetaan vuosittain ottaen huomioon: - kustannustehokkuuden arviointiperusteet, säästömahdollisuudet ja ympäristövaikutukset, erityisesti hiilidioksidipäästöjen vähentäminen, - jäljempänä 7 artiklassa mainittu luettelo ensisijaisista kohteista, - jäsenvaltioiden välinen yhtenäisyys energiatehokkuuden alalla. Näiden ehtojen ja suuntaviivojen määrittelemisessä komissiota avustaa 6 artiklassa tarkoitettu komitea.6 artikla 1. SAVE-ohjelman toteuttamisessa komissiota avustaa neuvoston päätöksen 1999/21/EY, Euratom 4 artiklassa tarkoitettu komitea. 2. Tapauksissa, joissa viitataan tähän kohtaan, sovelletaan päätöksen 1999/468/EY 4 artiklan kuvaamaa menettelytapaa, [sanotun kuitenkaan rajoittamatta saman päätöksen 8 artiklan säännösten soveltamista]. 3. Aikaväli, jonka päätöksen 1999/468/EY 4 artikla kohta 3 ennakoi, on rajoitettu pisimmillään kolmeksi kuukaudeksi. 7 artikla Komissio laatii vuosittain luettelon SAVE-ohjelman ensisijaisista rahoituskohteista. Luettelossa otetaan huomioon kunkin jäsenvaltion vuosittain toimittamien yhteenvetojen perusteella, miten SAVE-ohjelma ja kansalliset ohjelmat täydentävät toisiaan. Ensisijaisina pidetään niitä aloja, joilla SAVE-ohjelma ja kansalliset ohjelmat täydentävät toisiaan eniten. Edellä 6 artiklassa tarkoitettu komitea avustaa komissiota sen laatiessa luetteloa ensisijaisista kohteista. 8 artikla SAVE-ohjelman toteuttamista koskeva tarkastelu ja sisäinen ja ulkopuolinen arviointi tehdään neuvoston päätöksen 1999/21/EY, Euratom 5 artiklan määräysten mukaisesti. 9 artikla Assosioituneet Keski- ja Itä-Euroopan maat voivat osallistua SAVE-ohjelmaan yhteisön ohjelmiin osallistumista koskevien edellytysten, muun muassa rahoitusmääräysten mukaisesti, jotka on vahvistettu assosiaatiosopimusten lisäpöytäkirjoissa tai itse assosiaatiosopimuksissa. Myös Kypros voi osallistua SAVE-ohjelmaan lisämäärärahojen perusteella sen kanssa sovittavan menettelyn mukaisesti ja samoin edellytyksin kuin EFTA- ja ETA-maat. 10 artikla Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan yhteisön virallisessa lehdessä. 11 artikla Neuvoston päätös 96/737/EY kumotaan. 12 artikla Tämä päätös on osoitettu kaikille jäsenvaltioille. Tehty [...] päivänä [...]kuuta [...]. Euroopan parlamentin puolesta Neuvoston puolesta Puhemies Puheenjohtaja [...] [...]